Nafarroako Parlamentuko Mahaiak, 2020ko martxoaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, Castejongo Dos de Mayo HLHIPari ingelesez ikasteko programatik irtetea ukatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko martxoaren 2an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Orain dela gutxi jakin dugunez, Hezkuntzako zuzendari nagusiaren ebazpenaren bidez ukatu egin zaio Castejongo Dos de Mayo HLHIPari ingelesez ikasteko programatik irtetea.

Ikastetxe horrek Hezkuntza Departamentuaren erabakiaren aurkako errekurtsoa jartzeko asmoa du.

Nafarroako Gobernuko Hezkuntza Departamentuak nola justifikatzen du HLHIPko hezkuntza-erkidegoari ingelesez ikasteko programatik irteteko hartu duen erabakia ukatzea? Hezkuntza Departamentuak ba al du bere erabakian atzera egiteko asmorik?

Iruñean, 2020ko otsailaren 25ean

Foru parlamentaria: Marisa De Simón Caballero